stanford-oval/wikipedia huggingface dataset:
ויליאם גלאסקוק
מושל וירג'יניה המערבית > מלחמות הפחם

באפריל 1912 פרצו מלחמות הפחם (Coal Wars) בווירג'יניה המערבית, כאשר הכורים עמדו על כמה סוגיות מפתח, כולל הכרה באיגוד המקצועי שלהם, ביטול מערכת השומרים במכרות, והזכות למינוי האחראי על שקילת הפחם (checkweighman). חברות הפחם של עמק קנאווה סירבו לעסקה. הם חימשו את שומרי המכרות בבלופילד, רבים מהם מסוכנות הבילוש בולדווין-פלטס הידועה לשמצה, ברובים ובמכונות ירייה. הכורים כמעט ולא היו חמושים, והתנהל מאבק עקוב מדם.
תגובתו של גלאסקוק למצב גונתה על רקע חוקתי, אך בית המשפט העליון של וירג'יניה המערבית אישר את צעדיו. כאשר התנגשו כורים חמושים עם משמרות חברות הכרייה, הוא שלח כוחות מיליציה כדי לשמור על הסדר. בנקודת זמן מסוימת כל הכוחות המזוינים של המדינה שהו בפיינט קריק באזור של גבול פאייט קנאווה. בספטמבר הכריז גלאסקוק על משטר צבאי באזור השביתה, ו-1,200 אנשי מיליציה מיהרו לשם. מפעילי המכרות והשובתים הצטוו למסור את כלי הנשק והתחמושת. התכנסות הכורים נאסרה. השקט הושב על כנו, אך העימות נמשך גם אחרי תום תקופת כהונתו של גלאסקוק כמושל.
בנאום שנשאה בקפיטול מדינת וירג'יניה המערבית באוגוסט אותה שנה, גינתה מנהיגת העובדים מרי האריס ג'ונס את גלאסקוק על המשך נוכחותם של המשמרות החמושים במכרות. "אני אומרת שאם המושל לא יגרום להם ללכת, אנחנו נעשה זאת", היא הכריזה. "פנינו לראש הרשות המבצעת, ביקשנו ממנו, והוא לא היה יכול לעשות דבר". יום לפני העצרת עזב גלאסקוק את צ'ארלסטון. ג'ונס גינתה אותו וכינתה אותו "פחדן מזוהם".
באמצע אוקטובר שכחו המהומות. גלאסקוק הסיר את המשטר הצבאי. אנשי המיליציה נסוגו. בחודש שלאחר מכן התחדשו מעשי האלימות, וגלאסקוק הטיל בפעם השנייה משטר צבאי. בינואר 1913 נסוגה המיליציה שוב, ובפברואר, לקראת תום כהונתו, הכריז גלאסקוק על משטר צבאי בפעם השלישית, והכוחות מיהרו שוב לאזור השביתה. יורשו בתפקיד, הנרי הטפילד, הכתיב את תנאי השלום, ואילץ את שני הצדדים לקבל אותם. בכך תמה השביתה.
כליאתם של אזרחים, כולל ג'ונס, על ידי בתי המשפט שנוהלו במסגרת המשטר הצבאי, הייתה הצעד השנוי ביותר במחלוקת בתקופת ממשלו של גלאסקוק. בית המשפט לעתירות של המדינה אישר את צעדיו, אך התובע הכללי של המדינה, האוורד ב. לי, תיאר מאוחר יותר את המצב כ"אונס החוקה".
שנותיו האחרונות

לאחר תום כהונתו כמושל, עסק גלאסקוק בעריכת דין במורגנטאון, ולקח חלק מצומצם בחיים הציבוריים. לדברי ידידיו, בריאותו לא השתקמה באופן מלא מהשפעות כהונתו כמושל.
ויליאם גלאסקוק נפטר בביתו שבמורגנטאון ב-12 באפריל 1925. הוא נטמן בבית הקברות אוק גרוב שבעיר.
לקריאה נוספת

Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, p. 1700
Gary Jackson Tucker, Governor William E. Glasscock and Progressive Politics in West Virginia, West Virginia University Press, 2008.
הנרי הטפילד

הנרי דרורי הטפילד (באנגלית: Henry Drury Hatfield;‏ 15 בספטמבר 1875 –  23 באוקטובר 1962) היה רופא ופוליטיקאי אמריקאי מווירג'יניה המערבית, איש המפלגה הרפובליקנית, שכיהן כחבר הסנאט של מדינתו בשנים 1908–1913 (מתוכן בשנתיים אחרונות כנשיאו), לאחר מכן ועד 1917 כמושל וירג'יניה המערבית, ובשנים 1929–1935 כסנאטור מטעמה.
ראשית חייו

הנרי הטפילד נולד במחוז לוגן שבווירג'יניה המערבית (כיום באזור שמהווה את מחוז מינגו), כבנם של אליאס הטפילד ושל אליזבת ג'יין "בטי" (לבית צ'אפין) הטפילד. הוא למד בפרנקלין קולג' שבניו את'נס, אוהיו. בהמשך הוא קיבל תוארי רפואה מאוניברסיטת לואיוויל ומאוחר יותר מאוניברסיטת ניו יורק. ב-1895 הוא נשא לאישה את סאות' קרוליינה "קרי" ברונסון.
בשנים 1895–1913 שימש הטפילד כמנתח של חברת הרכבות "נורפוק ווטסרן" (Norfolk and Western Railway), ובשנים 1899 - 1913 כמנתח הראשי של בית החולים המדינתי מספר 1 בוולץ' שבווירג'יניה המערבית.
הטפילד נכנס לראשונה לפוליטיקה כאשר נבחר לסנאט של וירג'יניה המערבית וכיהן בו בשנים 1908 - 1913, מתוכן בשנתיים האחרונות כנשיא הסנאט.
מושל וירג'יניה המערבית

ב-1912 נבחר הטפילד כמושל וירג'יניה המערבית. בחירתו אירעה בעיצומה של שביתה עקובה מדם במכרות הפחם של דרום המדינה. קודמו בתפקיד ויליאם גלאסקוק, הטיל משטר צבאי שלוש פעמים וכלא שובתים רבים. את כהונתו כמושל החל הטפילד בחנינתם של מנהיגת השובתים מרי האריס ג'ונס ושל הכורים שנכלאו על ידי בתי המשפט שפעלו מכוח המשטר הצבאי, ולאחר מכן פעל להשגת פשרה ולסיום השביתה. הוא מינה מועצת בוררות, שהוא עצמו ישב בראשה. ההסדר הוצג בפני מפעילי המכרות על ידי הטפילד ועל ידי איגוד הכורים המאוחד של אמריקה, וזכה להתנגדות של סוציאליסטים מקומיים. בתגובה, שיגר הטפילד אנשי מיליציה כדי לכפות על הכורים את הפשרה, והורה על סגירתם של עיתונים סוציאליסטים בהנטינגטון ובצ'ארלסטון.
שירות צבאי

לאחר תום כהונתו כמושל ב-1917, התגייס הטפילד כמייג'ור לצבא ארצות הברית ושירת בגיס הרפואה כראש השירות הכירורגי בבית חולים צבאי בדטרויט. ב-1919 הוא שוחרר מהשירות ושב לווירג'יניה המערבית.
סנאטור

ב-1928 נבחר הטפילד מטעם הרפובליקנים לסנאט של ארצות הברית, וכיהן בו ממרץ 1929 ועד מרץ 1935. בניסיונו להיבחר לתקופת כהונה שנייה בסנאט ב-1934 הוא נוצח.
שנותיו האחרונות

לאחר תום כהונתו בסנאט התיישב הטפילד בהנטינגטון, והקים מרפאה פרטית, שם הוא עבד עד מותו.
הנרי הטפילד נפטר בהנטינגטון ב-23 באוקטובר 1962. הוא נטמן בבית הקברות וודמר שבעיר.
לקריאה נוספת

Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, pp. 1701-1702
פרשת אהבים

איור מקודקס מאנסה המציג אישה מעלה מאהב לחדרה בחשאי.
פָּרָשַׁת אַהֲבִים או רומן הוא כינוי למערכת יחסים רומנטית ומינית עם אדם אחר, שנתון במסגרת של זוגיות. לרוב מתייחס המושג למצב בו מתנהל רומן בין אדם נשוי לבין אדם שאינו נשוי או שנשוי לאחר, אך יש גם העושים שימוש במונח לתאר מקרים בהם מערכת היחסים מוסתרת מסיבות אלו או אחרות. המונח מאהב מתאר את הצד המיני של מערכת היחסים הזוגית ("בעלי הוא גם המאהב שלי").
מאפייני מערכת היחסים

לפרשת אהבים ישנם מספר מאפיינים, אשר אינם חייבים לבוא לידי ביטוי בכל מקרה ומקרה.
קשר קבוע או מתמשך.
אופי רגשי הנוסף לקשר המיני.
מערכת יחסים שאינה ניתנת למיסוד מבלי לפגוע בזוגיות אחרת, קיימת.
סודיות.
קשר "אסור" (למשל כאשר אחד מבני הזוג או שניהם נשואים לאחר, או אם הם בין בני מעמדות שונים, או קבוצות חברתיות עוינות)
הסיבות לפרשת אהבים

פרשת אהבים נחשבת על פי רוב לבגידה. ואף על פי כן, מדובר באירוע שכיח בתרבויות רבות. הסיבות העיקריות לקשרים אלו הן התאהבות באדם אחר או בעיות במערכת היחסים הזוגית. מערכת היחסים עם המאהב מספקת מספר גורמים שלעיתים קרובות חסרים במערכת זוגית רגילה כגון ריגושים שנובעים ממתח ומסיכון, הרפתקנות, ועוד. כמו כן, למערכת יחסים כזאת יתרון על היחסים הזוגיים בכך שהיא אינה נופלת למלכודות של שיגרה - מכיוון שאין משק בית משותף, על כל הלחצים הנובעים מניהולו.
בספרה "המאהבת" מעלה ויקטוריה גריפין תאוריה המתבססת על השכיחות הרבה של פרשות אהבים, לפיה הסיבה העיקרית למערכת יחסים זו היא מבנה נפשי בסיסי הקיים אצל חלק מהאנשים, המעדיף או חש צורך בסוג כזה של יחסים בלתי ממוסדים.
מאהבים מפורסמים בהיסטוריה

ג'קומו קזנובה - נחשב המאהב המפורסם בהיסטוריה.
פייר אבלר
סרגיי סלטיקוב, מאהבה של יקטרינה הגדולה.
מאהבות מפורסמות בהיסטוריה

דיאן דה פואטייה, מאהבתו של אנרי השני מלך צרפת, למעשה ניהלה את הממלכה.
קמילה פרקר, בטרם מותה של הנסיכה דיאנה.
פרנסס סטיוונסון, מזכירתו של לויד ג'ורג'.
בתרבות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
נושא המאהב נמצא במרכזם של יצירות ספרותיות, סרטי קולנוע וסרטי טלוויזיה רבים. להלן כמה דוגמאות:
דוקטור ז'יוואגו
סיפורה של O
דמותו הספרותית של דון חואן
שירו של לאונרד כהן "Famous Blue Raincoat" בו המשורר כותב מכתב לאחיו, שהיה בעבר המאהב של אשתו, והמסתיים במילים "אם אי פעם תבוא לכאן, למעני או למען ג'יין, ובכן, אויבך ישן, ואשתו חופשייה".
ספרו של א"ב יהושע המאהב, המספר על מסע חיפושים של בעל אחר המאהב של אשתו שנעלם במלחמה.
הסרט המאהב על פי ספרה של מרגריט דיראס, המספר על רומן אסור בין נערה צרפתייה צעירה לבין גבר סיני.
לקריאה נוספת

ויקטוריה גריפין, המאהבת, הוצאת ידיעות אחרונות 2002: היסטוריה, מיתוסים ופרשנויות לנושא "האישה האחרת".
| --- | --- |
בקרת זהויות :  GND: 4167616-6  NKC: ph174183
הידרקון תקין-לחץ

| --- | --- |
 תחום:  נוירולוגיה 
 תסמינים:  gait abnormality, altered level of consciousness, בריחת שתן 
 קישורים ומאגרי מידע
 eMedicine:  article/1150924 
 DiseasesDB:  9089
 MeSH:  D006850
 MedlinePlus:  000752
 סיווגים
 ICD-10:  G91.2
 ICD-11:  8D64.04 
 
הידרוקן תקין-לחץ (באנגלית: Normal pressure hydrocephalus, ובראשי תיבות NPH) הוא מצב רפואי, המאופיין בשלושה תסמינים עיקריים - דמנציה (אשר יכולה להיות הפיכה), אי שליטה על סוגרים ובעיית יציבה והליכה (gait apraxia). מצב רפואי זה יכול להתהוות ללא הסבר רפואי (אידיופתי) או כתוצאה ממצבים המפריעים לספיגת נוזל חוט השדרה (CSF) כגון דלקת קרום המוח או דימום תת-עכבישי. הדמנציה תהיה לרוב קלה, ולרוב תלווה בחוסר יציבות בתנועה ובאי שליטה על סוגרים. האפיון ההתחלתי של המחלה הוא האטה מנטלית ואפאתיה, ולאחר מכן ליקויים קוגניטיביים גלובאליים. יש התדרדרות בזיכרון במרבית המקרים, אולם נדיר למצוא אפזיה או אגנוזיה.
פתופיזיולוגיה

NPH נקרא לעיתים גם הידרוצפלוס שאינו חסימתי, זאת מאחר שהחיבור בין חדרי המוח (הלטרליים, השלישי והרביעי) אינו חסום. ככל הנראה, NPH נגרם עקב בעיה בספיגה של נוזל השדרה, כתוצאה, למשל, מפיברוזיס ומהידבקויות לאחר תהליכים כגון דלקת קרום המוח או דימום תת-עכבישי, המביאים לבעיה בספיגה האמורה. מקור שם המחלה בכך, שאצל אנשים בריאים תנגודת רקמת המוח היא מספיק גדולה כדי לא להיהרס במצבים של עליה בלחץ, אולם בגילאים מבוגרים יותר, הרקמה היא פחות עמידה ועל כן במצבים בהם יש בעיה בספיגת הנוזל השדרתי, החדר נהיה יותר גדול, והוא גדל עד לאותו גודל בו לא יהיה יותר לחץ, ומכאן השם normal pressure hydrocephalus.
בניגוד לכך, הידרוצפלוס חסימתי נגרם בגלל חסימה של זרימת נוזל השדרה בתוך מערכת החדרים, כתוצאה למשל מגידול או מציסטה תוך-חדריים. הידרוצפלוס חסימתי יאופיין, אם כן, בעליית הלחץ התוך-גולגולתי וכן ברוב המקרים יאופיין בכאבי ראש ובבצקת פטמות (papilledema).
ממצאים קליניים

NPH לרוב מתפתח בתוך תקופה של שבועות עד חודשים, כאשר בעיה ביציבה היא הראשונה להתפתח - החולה מתקשה לעמוד באופן יציב ומתקשה להתחיל בפעולת ההליכה, למרות שאין חולשה או אטקסיה.
המטופל, למשל, יכול לבצע תנועות עם הרגליים הקשורות להליכה, דיווש או בעיטה, וכן יכול לעקוב אחר דמויות עם כפות הרגליים כאשר הוא שוכב או יושב, אולם אין הוא יכול לעשות זאת כאשר רגליו נושאות משקל, כלומר בעמידה. כאשר המטופל עומד, הוא נוטה "להידבק" לרצפה והליכתו איטית ומגושמת. לעיתים יש סימנים נוספים הקשורים למערכת הפירמידלית, כגון ספסטיות, רפלקסים ערים ועוד. אי שליטה על השתן מופיע מאוחר יותר ולעיתים המטופל לא מודע לכך. אי שליטה על הצואה איננה שכיחה.
בדיקות מעבדה והדמיה

בניקור מותני ניתן לגלות כי קיים לחץ נורמלי עד נמוך של נוזל השדרה. 
ב- CT או MRI ניתן לראות חדרי מוח מורחבים ללא עליה בולטת של חריצים (sulci) בקליפת המוח. 
בחלק מן המטופלים, ניתן להבחין בשיפור זמני ביציבה, במבחן קוגניטיבי או בתפקוד ספינקטרים הקשורים להשתנה לאחר שאיבה שבין 30-50 מ"ל נוזל CSF. ממצאים אלו הם הממצאים המקושרים ביותר לפרוגנוזה טובה לאחר ביצוע שאנט.
אבחנה מבדלת

קיימים מספר מצבים אשר עלולים להביא לדמנציה ולבעיות יציבה ויש לשקול אותם בבירור עצמו - מצבים אלו כוללים למשל את מחלת אלצהיימר, מחלת פרקינסון, דמנציה כתוצאה מבעיה וסקולרית ועוד.
טיפול

אצל חלק מהמטופלים, בעיקר אצלו אשר סבלו מ- NPH על רקע של דלקת קרום המוח או דימום תת-עכבישי, ניתן לטפל באמצעות ניתוח להחדרת שאנט אשר במהלכו עודף הנוזלים שאינם נספגים מועברים לאזור אחר בגוף על ידי צינורית - למשל, הפריטונאום. 
אצל חולים אשר סובלים מ-NPH אידיופתי (כלומר, ללא סיבה רפואית שניונית לכך), בערך כמחצית משתפרים ושליש מציגים תגובה מצוינת כולל חזרה לעבודה, לאחר ניתוח לביצוע הכנסת שאנט. 
סיבוכים כתוצאה מהכנסת שאנט מתרחשים אצל כשליש מהחולים וכוללים זיהום של השאנט, המטומה סאב-דוראלית, וחוסר תפקוד של השאנט המחייב את החלפתו.
| --- | --- |
בקרת זהויות :  LNB: 000337328 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
קשת (מושב)

| --- | --- |
הכניסה ליישוב
מדינה: ישראל ישראל
מחוז: הצפון
מועצה אזורית: גולן
גובה ממוצע: ‎701 מטר
תאריך ייסוד: 1974
תנועה מיישבת: הפועל המזרחי
סוג יישוב: מושב שיתופי
נתוני אוכלוסייה לפי הלמ"ס לסוף 2023
  - אוכלוסייה: 947 תושבים
 מפת מיקום  מפה דינמית   (למפת הגליל העליון מוגדלת) קשת(למפת הגליל העליון רגילה) קשת(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום קשת(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום קשת32°58′48″N 35°48′31″E﻿ / ﻿32.979981858325°N 35.8085548634554°E﻿ / 32.979981858325; 35.8085548634554  heמפת היישובים של מועצה אזורית גולן באדום - קשת בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 3 מתוך 10

הרחבה המרכזית ביישוב
אולם התפילה המרכזי בבית הכנסת
קֶשֶׁת הוא מושב שיתופי דתי לאומי הממוקם במרכזה של רמת הגולן, 10 ק"מ ממזרח לקצרין ו-5.2 ק"מ מגבול סוריה. היישוב שייך למועצה אזורית גולן ולארגון המושבים של הפועל המזרחי. היקפו של היישוב הוא 3 ק"מ היישוב שוכן לרגלי הר הגעש גבעת טליה, בגובה של 710 מטרים מעל פני הים. מדרום מזרח ליישוב נמצאת שמורת הר פרס.
מקור השם

מקור השם בשם העיר קוניטרה (גשר הבנוי מקשתות), שבה הוקם הגרעין שהמשיך אחר כך ליישוב הנוכחי. על פי הפרסום הרשמי של ועדת השמות הממשלתית, השם קשת הוא סמלי יש הטוענים כי השם נובע מראשי התיבות "קוניטרה שלנו תמיד" אך על פי נוכחים בבחירת השם הטענה איננה נכונה.
הקמת היישוב

היישוב הוקם בעקבות מלחמת יום הכיפורים, בתקופה בין הסכם הפסקת האש ולפני הסכם הפרדת הכוחות, על ידי ועד יישובי הגולן במטרה למנוע את מסירת קוניטרה ותילי הגעש האסטרטגיים הר חרמונית, בנטל, אביטל ותל פרס לידי הסורים. הוא הוקם ב-12 במאי 1974 (כ' באייר ה'תשל"ד) לאחר שבעה ניסיונות התיישבות קודמים שלא צלחו, בפאתיה הצפון מערביים של קוניטרה, בבונקר תת-קרקעי מחשש להפגזות סוריות שהיו שכיחות באזור.
התושבים הראשונים היו חברי קיבוצים ומושבים בגולן. כעבור יומיים הצטרפו ליישוב תומכים מכל רחבי הארץ אשר התנגדו למסירת שטחים לסוריה, וכעבור שבוע מספר בחורים מישיבת מרכז הרב בירושלים. לאחר כחודש הגיעו ישראל וסוריה להסכם הפרדת כוחות במסגרתו נמסרה ב-31 במאי 1974 רוב העיר קוניטרה לידיים סוריות אולם אזור הבונקר וארבעת התילים; חרמונית, בנטל, אביטל ופרס, נשארו בידי מדינת ישראל. במהלך חודש זה נרקמו יחסים קרובים בין האנשים השונים שאכלסו את הבונקר.
מתוך רצון לשמר ולפתח את החיים ביחד, עברו התושבים למבנה "המשתלה" הממוקם בעמק קוניטרה. לאחר כארבעה חודשים התבקשו חברי קשת על ידי ועד יישובי הגולן לעבור ולהתיישב במרכז הגולן. אזור מרכז הגולן בין רמת מגשימים בדרום ועין זיוון בצפון הוא אזור של סלעי בזלת טרשיים שקשה מאוד לעיבוד חקלאי ולכן היה ריק מיישובים. לאחר התלבטות הסכימו החברים לעבור פעם נוספת ולהתיישב בחושנייה בתוך מחנה הרוס של הצבא הסורי.
במהלך השנתים הראשונות התנהל ויכוח נוקב על מיקום נקודת יישוב הקבע בין ועד יישובי הגולן ואנשי קשת לבין צה"ל שיוצג על ידי אלוף פיקוד צפון רפאל איתן. עמדת הצבא הייתה שאזור מרכז הגולן צפוי להיות שדה הקרב העתידי של מלחמה בין סוריה לישראל ולכן יש להרחיק אזרחים מאזור הלחימה ולמקם את קשת במערב הגולן. עמדת תושבי הגולן הייתה שמיקום היישובים בגולן יקבע את מפת הגבול של ישראל בגולן ולכן יש למקם את קשת במזרח הגולן. שר הביטחון שמעון פרס שהתבקש להכריע בוויכוח צידד בעמדת אנשי הגולן.
כעבור כארבע שנים נוספות עבר היישוב קשת למשכנו הקבוע על מורדותיו המערביים של גבעת טליה.
אוכלוסייה

היישוב מונה כ-150 משפחות. מחצית החברים במושב הם ילידי ישראל וחמישית מהם הם עולים מצפון אמריקה.
כלכלה

כלכלת היישוב מגוונת ורוב התושבים מתפרנסים ממגוון מקצועות ומאירוח בכ-15 צימרים הפועלים ביישוב. כך גם רוב חברי האגודה השיתופית (שחברים בה כמחצית מהתושבים). האגודה השיתופית מופרטת ומעסיקה בעיקר עובדי חוץ, וכן כ-15% מהחברים. הכנסות האגודה השיתופית מתבססות על גידולי שלחין (תפוחים, דובדבנים, מנגו, אפרסק, נקטרינה וכרם יין) וכן על לול פיטום, רפת, מפעל מיצים טבעיים ועדר בקר לבשר. המושב שותף בכפר הנופש כינר. במקום פועלים אף צימרים ויחידות אירוח.
חינוך

ביישוב נמצא בית ספר שדה "קשת יהונתן" על שם יונתן וודק שנפל במלחמת יום הכיפורים. במקום הוקמה המכינה הקדם צבאית קשת יהודה בשנת 1991, תלמוד תורה ובית ספר יסודי לבנות. ביישוב שני סניפים של תנועת הנוער בני עקיבא, לבנים ולבנות.
לקריאה נוספת

אפרת בדיחי, פתאום נולדה, תשע"ו / 2016
מיכה לבנה, גולן - 20 שנה ועוד 2000, משרד הביטחון – ההוצאה לאור, 1993
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף אוקטובר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
↑  צבי אילן, קשת נחושה בגולן, דבר, 10 בנובמבר 1974
↑  רשימת שמות מאת ועדת השמות הממשלתית, ילקוט הפרסומים 2633, 10 ביוני 1980, עמ' 1826
↑  14 צעירים הצטרפו למתנחלים בקונייטרה, מעריב, 20 במאי 1974
↑  ״קשת״ בענני קונייטרה, מעריב, 31 במאי 1974
↑  קיבוץ חדש נולד, דבר, 1 בספטמבר 1974
↑  מטה משותף של אל"מים, דבר, 10 ביוני 1974
| --- | --- |
בקרת זהויות :  NLI: 987007588267905171  VIAF: 317132534   WorldCat (עם VIAF): 317132534
שעון חכם

שעון חכם Gear 2 של סמסונג, מבוסס מערכת ההפעלה Tizen 2.2
שעון חכם G Watch של LG, מבוסס מערכת ההפעלה Android Wear
שעון חכם ישן
שעון חכם smartwatch 2 של סוני, מבוסס אנדרואיד
שעון חכם Gear Live של סמסונג, מבוסס אנדרואיד
שעון חכם הוא אביזר אלקטרוני המציג התראות כגון הודעות אימייל והודעות SMS, ואף מציג מידע חיוני על הגוף של הבעלים של השעון. חלק מהשעונים החכמים דורשים התממשקות עם סמארטפון אך ישנם גם שעונים חכמים עם כרטיס SIM מובנה בתוכם שאינם דורשים ממשק עם טלפון חכם.
ישנם שעונים חכמים המאפשרים מענה לשיחות טלפון באמצעות חיבור בלוטות' בין הטלפון החכם לשעון. שעונים חכמים מאפשרים לעיתים לשלוט ולאתר את הטלפון הנייד מרחוק. ויש שעונים המכילים גם מצלמה מובנית, כגון סמסונג גיר.
בשנים 2013-2014 הצטרפו חברות גדולות לשוק השעונים החכמים (כגון סמסונג, LG אלקטרוניקה, מוטורולה, סוני), וכתוצאה גדלו המודעות והפיתוח של השעונים החכמים ושל המחשוב הלביש בכלל.
שימוש מרכזי

שעונים חכמים רבים מהעשור השני של המאה ה-21 יכולים לתפקד במקרים רבים באופן עצמאי לחלוטין, ללא תלות בטלפון, ונעשה בהם שימוש למטרות שונות, כמו בתחום הספורט. בשנת 2019 הוערך ש16% מהמבוגרים בארצות הברית מחזיקים בשעון חכם.
שימוש מרכזי > LTE

החל משנת 2014, עם כניסת החברות הגדולות לשוק השעונים החכמים, החלו להימכר שעונים המציעים קישוריות סלולרית על רשתות 3G או 4G, ובכך לאפשר קיום שיחות טלפון וגישה לאינטרנט גם ללא חיבור לטלפון.
שעונים חכמים בולטים > Apple Watch

בספטמבר 2014 הודיעה אפל על השקת שעון חכם משלה, Apple Watch. השעון עובד בסינכרון עם האייפון, החל מאייפון 5 ומעלה. השעון אינו כולל מצלמה, הוא בנוי על אפליקציות שונות, וניתן לתכנת בו אפליקציות באופן פרטי. הוא כולל הקפצת התראות מהסמארטפון, אפשרות לשליחת הודעות לשעון אחר מתוך רשימה מובנית של הודעות, איתור מיקום וניווט שמסתנכרן מהאייפון, מדי דופק ותנועה, ואפליקציות שנועדו לעקוב אחרי כלל הפעולות היומיות ולהגדיר יעדי פעילות המחולקים לזמנים-השעון של אפל מבוסס מערכת הפעלה watchOS המפותחת על ידי אפל. בספטמבר 2022 הוכרזה גרסה 8 (וכן גרסת SE ואולטרה), כשהחידושים העיקריים יחסית לגרסה הקודמת הם חיישן טמפרטורה חדש, מדי תאוצה וגירוסקופים מדויקים יותר, המאפשרים לזהות אירוע של תאונת דרכים.
שעונים חכמים בולטים > Galaxy Gear/Watch

בספטמבר 2013 השיקה סמסונג את השעון החכם Samsung Galaxy Gear. השעון מיועד לפעולה מסונכרנת עם מכשירי הסמארטפון של סמסונג, הוא כולל מצלמה, מערכת הפעלה אנדרואיד, הקפצת הודעות מווילון ההתראות של הסמארטפון, נגן מוזיקה, מד דופק ותנועות, ועוד אפשרויות שונות. באוגוסט 2023 הושקה גרסה 6 של שעוני Samsung Galaxy Watch הכוללת 4 תתי דגמים.
שעונים חכמים בולטים > Sony Smartwatch

סוני היא הראשונה שהכריזה על שעונים חכמים מודרניים, השעון הראשון שלה נקרא Sony smartwatch והוא מבוסס אנדרואיד עם התאמה, המכשיר החדש ביותר בסדרה הוא smartwatch 3.
שעונים חכמים בולטים > Neptune Pine

בחודש אוגוסט 2014, המוצר החל להימכר באתר אמאזון ובסט ביי (Best Buy) ואף הופיע בסדרת הטלוויזיה אקסטנט, בסרט הפעולה מהיר ועצבני 8 ובקליפ של השיר סמארטפון (Smartphones) של הזמר טריי סונגז.
שעון ספורט חכם

"שעון ספורט" הוא תת-קטגוריה בעולם השעונים החכמים. שעון ספורטיבי עוקב אחר הפעילות הגופנית, ומיועד לאימוני ספורט כמו ריצה, צלילה, שחיה, רכיבה על אופניים וכדומה. בין התכונות השונות אפשר למצוא מידע על זמן וקצב ריצה, תצוגת מהירות, קאדנס, מעקב אחר המסלול, שריפת קלוריות ומעקב אחר קצב הלב. בנוסף, שעונים חכמים מתקדמים יודעים לספק מידע ולתת המלצות ייעול בהתחשב באימונים קודמים. שעונים אחרים מתממשקים לאפליקציה בטלפון החכם, המקשרת אליו את כל הנתונים.
מחקרים > מדידת קצב פעימות לב

בנובמבר 2019 פורסם מחקר שבוצע בשיתוף פעולה של אוניברסיטת סטנפורד עם חברת הטכנולוגיה המוכרת אפל (באנגלית, Apple) אשר מייצרת ומשווקת רבים מהשעונים החכמים המוצעים היום בשוק העולמי.
מטרת המחקר הייתה לבדוק האם שעונים חכמים תוצרת אפל, Apple Watch, מסוגלים לאתר הפרעות בקצב הלב של האנשים שעונדים אותם. כידוע, רבים מהשעונים החכמים, כמו שעוני ספורט חכמים, מיועדים לשימוש בזמן ספורט ומודדים דופק ונשימה.
המחקר בדק יותר מ-419 אלף אנשים שענדו את השעון החכם של אפל למשך תקופה של ארבעה חודשים. יחד עם השעון, הנבדקים נשאו איתם מכשיר אק"ג המשמש צוותים רפואיים למדידת קצב פעימות לב. בהשוואת התוצאות בין השעון החכם ומכשיר האק"ג, נמצא במחקר שב-84% מהמקרים השעון החכם הצליח לאתר הפרעת קצב לב חמורה מסוג פרפור פרוזדורים ולהתריע עליה בפני המשתמשים. לאחר קבלת ההתרעה, המשתמשים היו יכולים ללכת לקבל טיפול רפואי מתאים לפני שמצבם ידרדר.
מחקרים > תרכובות כימיות ברצועת השעון

במחקר של אוניברסיטת נוטרדאם שפורסם ב-2024 התגלה כי חלק מרצועות הפלסטיק בשעונים חכמים מכילות ריכוז גבוה של PFAS (אנ'), תרכובות כימיות המכילות אטומי פלואור הקשורים לשרשרת אלקיל. תרכובות אלה נחשבות לרעילות, והן עלולות לחדור מתחת לעור ולגרום לסרטן. החוקרים ממליצים להחליף רצועות המכילות fluoroelastomer (אנ') לרצועות עשויות סיליקון, שאינו מכיל תרכובות אלה.
הערות שוליים

↑  Sixteen percent of US adults own a smartwatch, TechCrunch, בריאן היטר, 12 בפברואר 2019
↑  ניצן סדן, חשיפות אפל: הדור החדש של האייפון - ושעון חכם מסוג אחר, באתר כלכליסט, 9 בספטמבר 2014
↑  Ashley Capoot, Apple's new iPhones and Apple Watches put a big focus on safety, CNBC, ‏2022-09-07 (באנגלית)
↑  http://www.hafizim.co.il/2013/12/samsung-galaxy-gear.html
↑  Samsung unveils Galaxy Watch 6 series: Price, release date, best features, ZDNET (באנגלית)
↑  Marco V. Perez, M.D., Kenneth W. Mahaffey, M.D et al., Large-Scale Assessment of a Smartwatch to Identify Atrial Fibrillation, The New England Journal of Medicine, 14 בנובמבר 2019
↑  דניאל זרחין, עם יד על הדופק, באתר מדע גדול, בקטנה, ‏23 בדצמבר 2019
↑  Smartwatch bands may expose users to harmful forever chemicals, News-Medical, ‏19 בדצמבר 2024 (באנגלית)
| --- | --- |
בקרת זהויות :  NLI: 987007410968905171  GND: 105398068X  LCCN: sh2015001203  NKC: ph999741 
Samsung Galaxy Watch
בנימין שפירא

| --- | --- |
אין תמונה חופשית
 לידה:  10 ביוני 1913 הרפובליקה הפדרלית של גרמניה 
 פטירה:  30 באוקטובר 1993 (בגיל 80)
 ענף מדעי:  ביוכימיה
 מקום מגורים:  גרמניה,ישראל
 מקום קבורה:  הר המנוחות 
 מקום לימודים:  האוניברסיטה העברית בירושלים  בית הספר הריאלי העברי בחיפה 
 פרסים והוקרה:  חתן פרס ישראל למדעי הרפואה
 תרומות עיקריות
 חקר חילוף חומרים בגוף האדם
 
בנימין שפירא (10 ביוני 1913–30 באוקטובר 1993) היה פרופסור לביוכימיה, חתן פרס ישראל למדעי הרפואה.
שפירא נולד בגרמניה ובשנת 1926 עלה עם הוריו לארץ ישראל והתיישב עמם בעפולה. את לימודיו התיכוניים סיים בבית הספר הריאלי ובין השנים 1933–1937 למד לתואר ראשון במדעי הטבע באוניברסיטה העברית בירושלים.
בשנת 1940 הוענק לו תואר דוקטור והוא החל בעבודה כעוזר מחקר במעבדה לחקר הורמונים ולפיזיולוגיה פתולוגית, בין היתר תחת ברנרד צונדק. במהלך לימודיו היה תלמידו של חיים ארנסט ורטהיימר, עמו החל לעבוד במהלך שנות הארבעים ומחקרם המשותף בנוגע לתפקיד הליפיד בבני אדם ובצמחים הביא לקביעה בנוגע להיות אדיפוציטים מקור להתפתחות שומן. בשנת 1948 קודם לדרגת מרצה והחל לעבוד במעבדה לפיזיולוגיה פתולוגית וכמרצה לפיזיולוגיה כימית. בשנת 1953 הוענקה לו דרגת פרופסור חבר ובשנת 1958 דרגת פרופסור מן המניין.
שפירא היה פרופסור לביוכימיה רפואית ונמנה עם סגל ההוראה של הפקולטה לרפואה ובית החולים הדסה. עבודתו העיקרית נגעה לחקר חילוף חומרים בגוף האדם. מחקרו המשותף עם שרה הסטרין-לרנר בנושא ספיגת גלוקוז זיכה אותם בפרס ישראל למדעי הרפואה לשנת 1955.
במשך שנים כתב ערכים עבור האנציקלופדיה העברית והיה עורך של מחלקת מדעי הטבע של האנציקלופדיה החל מכרך כ"א.
שפירא הלך לעולמו בשנת 1993. הוא הובא לקבורה בהר המנוחות בירושלים. שפירא היה נשוי לשולמית אבינרי (אחותו של הבלשן יצחק אבינרי) ואב לשניים.
הערות שוליים

↑  פרסי ישראל: תשט"ו, באתר משרד החינוך
↑  המצבה ומקום הקבר של בנימין שפירא, באתר "פרויקט גלעד"
| --- | --- |
בקרת זהויות :  NLI: 987007268049405171  ISNI: 0000 0003 6973 7302  VIAF: 233940547   WorldCat (עם VIAF): 233940547
ואסוס מברובוניוטיס

| --- | --- |

 לידה:  1790 Bjelopavlići plain, מונטנגרו 
 פטירה:  9 ביוני 1847 (בגיל 57 בערך) אתונה, ממלכת יוון 
 מדינה:  יוון 
 בן או בת זוג:  Eleni Vassou 
 צאצאים:  טימולאון ואסוס, Alexandros Vasos 
 דרגה:  גנרל 
 פעולות ומבצעים
 מלחמת העצמאות של יוון (1821–1832)
 
ואסו ברג'ביץ' (בסרבית: Васо Брајевић) הידוע ביוון גם בשם ואסוס מברובוניוטיס (ביוונית: Βάσος Μαυροβουνιώτης, "ואסוס המונטנגרי"; 1797 – 1847) היה גנרל מונטנגרי, שמילא תפקיד משמעותי במהפכה היוונית כנגד האימפריה העות'מאנית בשנת 1821 וסגן המלך.